Source: https://www.korstnapuhastus.ee/kas-teadsid-et/
Timestamp: 2020-05-28 14:47:51+00:00
Document Index: 4773833

Matched Legal Cases: ['§ 10', '§ 32', '§ 44', '§ 6', '§ 6', '§ 8', '§ 8', '§ 9', '§ 4', '§ 4', '§ 7', '§ 7', '§ 7', '§ 8']

Õigusaktid – Korstnapühkija
§ 10 (1) Ahju, kamina või pliidi kütmisel tuleb tuleohu vältimiseks tagada kogu kütmise aja jooksul ning vahetult pärast kütmise lõpetamist selle kontroll. Kontrolli võib asendada tuleohutuspaigaldiste kasutamisega (nt suitsuandur).
§ 32 (3) Elamu või korteri omanik peab elamu või korteri vähemalt ühe ruumi varustama autonoomse tulekahjusignalisatsioonianduriga.
§ 44. Tuleohutusnõuete rikkumine. (1) Ehitise, küttesüsteemi, tuletöö või seadme tuleohutusnõuete, samuti koldevälise tule või grillimise tuleohutusnõuete rikkumise eest, kui sellega kaasnes tulekahju või tulekahju tekkimise oht või takistati ohutut evakuatsiooni, – karistatakse rahatrahviga kuni 300 trahviühikut. (2) Sama teo eest, kui selle on toime pannud juriidiline isik, – karistatakse rahatrahviga kuni 3200 eurot.
§ 6 (2) Teostatud tööde ning küttesüsteemi tehnilise seisukorra ja ohutuse kohta täidab korstnapühkija määruse lisas 1 toodud korstnapühkimise akti kahes eksemplaris, millest üks jääb korstnapühkijale ja teine töö tellijale.
§ 6 (3) Küttesüsteemi puhastamisel avastatud tuleohutusnõude rikkumise ja tuleohu kohta koostab korstnapühkija määruse lisas 2 toodud ettepaneku, milles tuuakse välja puhastamise käigus avastatud tuleohutusnõude rikkumine ja tuleohu kirjeldus ning võimalikud meetmed nende kõrvaldamiseks. Ettepanek koostatakse kolmes eksemplaris, millest üks esitatakse ehitise valdajale, teine asukohajärgsele päästekeskusele ja kolmas jääb korstnapühkijale. Ettepanek esitatakse hiljemalt kümne päeva jooksul pärast töö lõpetamist.
§ 8 (1) Puhastatava küttesüsteemi suitsulõõri seintele kinnistunud tahma ja pigi põletamise vajaduse ning võimalikkuse määrab pädeva kutsekvalifikatsiooni tasemega korstnapühkija.
§ 8 (2) Tahma põletamise vajadusest informeerib korstnapühkija viivitamata ehitise omanikku või valdajat.
§ 9 (1) Tahma põletamist küttesüsteemi suitsulõõris teostab ainult pädeva kutsekvalifikatsiooni tasemega korstnapühkija.
§ 4 (4) Grillseadme ohutu kaugus hoonest, põlevmaterjali lahtisest hoiukohast, metsast, kuivanud taimestikust ja muust süttivast materjalist on:
§ 4 (5) Küttegaasil töötava ja välistingimustes kasutamiseks mõeldud grillseadet tuleb kasutada tasasel pinnal väljaspool siseruume. Nimetatud grillseadme kasutamisel tuleb juhinduda kasutusjuhendist.
§ 7 (1) Lõkkekohas ja kattega lõkkekohas on vähemalt üks tule kustutamiseks mõeldud tulekustutusvahend. Sõltuvalt lõkke või muu küttekoldevälise tule suurusest võetakse vajadusel kasutusele täiendavad tulekustutusvahendeid, tagamaks tule kustutamine ja selle leviku piiramine täies ulatuses.
§ 7 (2) Tulekustutusvahendi tagab ning selle sobivuse ja koguse üle otsustab lõkke või muu küttekoldevälise tule tegija, arvestades, et olemasoleva tulekustutusvahendiga tagatakse tule kustutamine ja selle leviku piiramine.
§ 7 (5) Tulekustutusvahend paikneb lõkkekohas ja kattega lõkkekohas selliselt, et seda oleks võimalik koheselt kasutada.
§ 8 Lõkkekohas, kattega lõkkekohas ja grillimise kohas tagatakse tule tegemisel või grillimisel pidev järelevalve. Pärast tule tegemist või grillseadme kasutamist lastakse põlemisjäägid täielikult ära põleda, kustutatakse need veega või summutatakse need liiva või muu sobiva vahendiga.